section_heading: Životopis
paragraph_text: Nesuđeni bravar bolje sreće nije bio ni u Osijeku jer školovanje prekinuo mu je Prvi svjetski rat i poziv za novačenje u Austro-Ugarsku vojsku, točnije 28. pukovniju domobranskog pješaštva. U vojsku odlazi 1915. godine. Potom je prebačen na bukovinsko bojište. Mladi Stanisavljević nije bio oduševljen prvom crtom na istočnom bojištu. Krivotvorio svoje isprave i postao "ranjeni natporučnik Fett kojega su slali u pozadinu na liječenje i odmor po odobrenju satnika Horvata". To mu je omogućilo sigurno otići iz Osijeka, a krivotvoriteljske sklonosti i sposobnosti pružile su mu siguran izvor novčanih prihoda. Uskoro zatim (1916. godine) vratio se u Slavonske Bare. Iste godine počinio je svoje prvo ubojstvo. Ubio je mađarskoga vojnika, udvarača djevojke Katinke u koju je bio zaljubljen. Zbog toga ubojstva je, kao sudionik, bio osuđen na četiri godine teške tamnice. Kaznu je izdržavao u kaznionici u Srijemskoj Mitrovici iz koje je pobjegao 1919. godine.